Parlamentul  României

Camera Deputaţilor

[image: image1.jpg]



	Comisia pentru buget,

finanţe şi bănci
Nr. 4c-2/530

	
	Comisia pentru 
sănătate și familie
Nr. 4c-10/496
București, 4 mai 2022
PLx 555/2021


BIROULUI  PERMANENT

AL

CAMEREI  DEPUTAŢILOR

Vă înaintăm alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.115/2021 pentru completarea Legii nr.136/2020 privind instituirea unor măsuri în domeniul sănătăţii publice în situaţii de risc epidemiologic şi biologic, trimis Comisiei pentru buget, finanțe și bănci și Comisiei pentru sănătate și familie, spre dezbatere pe fond, în procedură de urgență, prin adresa nr. PLx.555 din 8 noiembrie 2021, Camera Deputaților fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.
                  PREŞEDINTE,                                                  PREȘEDINTE,
       Bogdan – Iulian HUȚUCĂ                                       Dr. Nelu TĂTARU

RAPORT COMUN
asupra proiectului de Lege privind aprobarea Ordonanţei de urgenţă a Guvernului nr.115/2021 pentru completarea Legii nr.136/2020 privind instituirea unor măsuri în domeniul sănătăţii publice în situaţii 
de risc epidemiologic şi biologic
În conformitate cu prevederile art. 95 și art. 117 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci și Comisia pentru sănătate și familie, au fost sesizate, prin adresa nr. PLx.555 din 8 noiembrie 2021, spre dezbatere pe fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.115/2021 pentru completarea Legii nr.136/2020 privind instituirea unor măsuri în domeniul sănătăţii publice în situaţii de risc epidemiologic şi biologic.

Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în ședința din 3 noiembrie 2021.

   La dezbaterea proiectului de lege s-au avut în vedere avizele favorabile ale Consiliului Legislativ, Comisiei pentru egalitatea de şanse pentru femei şi bărbaţi, Comisiei pentru drepturile omului, culte şi problemele minorităţilor naţionale și Comisiei  juridice, de disciplină şi imunităţi.
Proiectul de lege supus dezbaterii are ca obiect de reglementare acordarea posibilităţii farmaciilor cu circuit închis de a elibera, în regim ambulatoriu, medicamente prevăzute în protocolul de tratament al bolilor infectocontagioase, în situaţiile de risc epidemiologic şi biologic prevăzute de lege, la recomandarea medicului specialist din cadrul unităţii sanitare cu paturi, pe baza evaluării prealabile a acestuia, efectuate în cadrul unităţii de primire a urgenţelor, compartimentului de primire a urgenţelor, compartimentului de primire urgenţe de specialitate sau ambulatoriului integrat. Totodată, prin proiect, se statuează că activitatea de vaccinare pentru administrarea dozelor opţionale suplimentare se realizează în aceleaşi condiţii prevăzute de Ordonanţa de urgenţă a Guvernului nr.3/2021. De asemenea, pentru serviciile de administrare a dozelor opţionale suplimentare realizate de către furnizorii aflaţi în relaţii contractuale cu casele de asigurări de sănătate, de către centrele de vaccinare împotriva COV1D-19 organizate în alte locaţii decât cele organizate de unităţile sanitare care se află în relaţii contractuale cu casele de asigurări de sănătate, precum şi de către unităţile sanitare care nu sunt în relaţii contractuale cu casele de asigurări de sănătate, plata se face prin tarif orar sau, după caz, prin tarif pe inoculare, la nivelul tarifelor prevăzute la art.3 din Ordonanţa de urgenţă a Guvernului nr.3/2021.

În conformitate cu prevederile art. 62 și 64 din Regulamentul Camerei Deputaților, republicat, cu modificările și completările ulterioare, membrii Comisiei pentru buget, finanţe şi bănci și cei ai Comisiei pentru sănătate și familie au examinat proiectul de lege în şedinţe separate.  
Membrii Comisiei pentru sănătate și familie au dezbătut proiectul de lege şi documentele conexe în şedinţa din 12 aprilie 2022. La lucrările comisiei şi-au înregistrat prezenţa deputații membri ai comisiei, conform listei de prezență. 
Comisia pentru buget, finanțe și bănci a examinat proiectul de lege în ședința din 4 mai 2022. La lucrările comisiei, deputații şi-au înregistrat prezenţa conform listei de prezenţă.



La dezbaterile acestui proiect de lege a participat, în calitate de invitat, domnul Aurel George Mohan, Secretar de Stat în Ministerul Sănătății.
În urma examinării proiectului de lege și a opiniilor exprimate, deputații prezenți la lucrările comisiilor au hotărât, cu majoritate de voturi, să propună plenului Camerei Deputaţilor un raport comun de adoptare a proiectului de Lege privind aprobarea Ordonanţei de urgenţă a Guvernului nr.115/2021 pentru completarea Legii nr.136/2020 privind instituirea unor măsuri în domeniul sănătăţii publice în situaţii de risc epidemiologic şi biologic, în forma adoptată de Senat.

În raport cu obiectul şi conţinutul său, proiectul de lege face parte din categoria legilor ordinare.
                 PREŞEDINTE,                                                           PREȘEDINTE,
       Bogdan – Iulian HUȚUCĂ                                               Dr. Nelu TĂTARU

